2001R0825 — DA — 28.07.2001 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 825/2001

af 27. april 2001

om særlige foranstaltninger for produkter, der udføres i form af varer, som ikke er opført i traktatens bilag I, og om ophævelse af forordning (EF) nr. 800/1999 og (EF) nr. 1520/2000

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter ( 1 ), senest ændret ved forordning (EF) nr. 2580/2000 ( 2 ), særlig artikel 8, stk. 3, første afsnit, og ud fra følgende betragtninger: (1) De tilfælde af mund- og klovesyge, der er blevet konstateret henholdsvis den 20. februar, den 13. marts og den 21. marts 2001 i Det Forenede Kongerige, i Frankrig, i Nederlandene og i Irland, har foranlediget iværksættelse af en række beskyttelsesforanstaltninger i Det Forenede Kongerige ved Kommissionens beslutning 2001/145/EF ( 3 ), erstattet af beslutning 2001/172/EF ( 4 ), der igen er ændret ved beslutning 2001/190/EF ( 5 ); i Frankrig ved Kommissionens beslutning 2001/208/EF ( 6 ); i Nederlandene ved Kommissionens beslutning 2001/223/EF ( 7 ) og i Irland ved Kommissionens beslutning 2001/234/EF ( 8 ). (2) Kommissionens forordning (EF) nr. 800/1999 ( 9 ), senest ændret ved forordning (EF) nr. 90/2001 ( 10 ), fastsætter fælles gennemførelsesbestemmelser for eksportrestitutioner for landbrugsprodukter. (3) Kommissionens forordning (EF) nr. 1520/2000 ( 11 ), ændret ved forordning (EF) nr. 2390/2000 ( 12 ), fastsætter for visse landbrugsprodukter, der udføres i form af varer, som ikke er opført i traktatens bilag I, fælles gennemførelsesbestemmelser for eksportrestitutionsordningen og kriterier for fastsættelse af restitutionsbeløbet, særlig artikel 1, artikel 5-15 og bilag F om ansøgning om restitutionslicens. (4) De procedurer for udstedelse af sundhedscertifikater, som nogle medlemsstater anvender i forbindelse med de beskyttelsesforanstaltninger, som er blevet indført ved de relevante beslutninger, og en række foranstaltninger, som nogle tredjelande har truffet, og som indebærer importrestriktioner, har skadet eksportørernes økonomiske interesser. Den situation, som hermed er opstået, har påvirket eksportmulighederne som omhandlet i forordning (EF) nr. 800/1999 og (EF) nr. 1520/2000. (5) Det er derfor nødvendigt at begrænse de negative konsekvenser ved at indføre særlige foranstaltninger og forlænge en række frister, der er fastsat i forordning (EF) nr. 800/1999 og (EF) nr. 1520/2000, i forbindelse med visse eksporttransaktioner, som ikke har kunnet gennemføres på grund af de anførte omstændigheder; specielt bør de erhvervsdrivende, som allerede har afviklet toldformaliteterne i forbindelse med eksport eller har ladet varerne underkaste toldkontrol, have samme gavn af forlængelsen af licensernes gyldighedsperiode gennem en forlængelse af den udførselsfrist, som er fastsat i forordning (EF) nr. 800/1999. (6) Disse undtagelsesbestemmelser bør kun gælde for erhvervsdrivende, som kan dokumentere, bl.a. ved hjælp af de i artikel 1, stk. 2, i Rådets forordning (EØF) nr. 4045/89 ( 13 ), senest ændret ved forordning (EF) nr. 3235/94 ( 14 ), omhandlede dokumenter, at de ikke har været i stand til at gennemføre eksporttransaktionerne inden for de fastsatte frister på grund af ovennævnte omstændigheder. (7) I betragtning af situationens udvikling bør denne forordning træde i kraft straks. (8) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I — ud fra følgende betragtninger: UDSTEDT FØLGENDE FORORDNING:

Artikel 1

1. Bestemmelserne i denne forordning finder anvendelse på landbrugsprodukter, der udføres i form af varer, som ikke er opført i traktatens bilag I, som omhandlet i artikel 1 i forordning (EF) nr. 1520/2000, forudsat at den pågældende eksportør over for de kompetente myndigheder dokumenterer, at han ikke har været i stand til at gennemføre udførslen på grund af de foranstaltninger, der er truffet i overensstemmelse med fællesskabslovgivningen, eller på grund af de sundhedsforanstaltninger, som myndighederne i modtagertredjelandet har indført som følge af forekomsten af tilfæde af mund- og klovesyge i Fællesskabet.

De kompetente myndigheders vurdering støtter sig bl.a. på de forretningspapirer, som er omhandlet i artikel 1, stk. 2, i forordning (EØF) 4045/89.

2. Uanset artikel 9, stk. 2, første afsnit, i forordning (EF) nr. 1520/2000 forlænges gyldighedsperioden for restitutionslicenser, der er udstedt i henhold til den nævnte forordning, og som der er ansøgt om senest den 22. marts 2001, og hvis gyldighed ikke er udløbet inden den 30. marts 2001, efter indehaverens anmodning indtil den 30. september 2001 for et beløb svarende til den udførsel, der er omhandlet i stk. 1.

▼M1

I tilfælde hvor ordningen med forudfastsatte restitutionssatser gælder, gælder som en fravigelse af artikel 9, stk. 2, andet afsnit, i forordning (EF) nr. 1520/2000, den sats, der gælder den dag, hvor der er ansøgt om forudfastsættelse, på varer, der udføres i den forlængede gyldighedsperiode for restitutionslicenser.

▼B

3. Uanset artikel 7, stk. 1, og artikel 34, stk. 1, i forordning (EF) nr. 800/1999 forlænges fristen på 60 dage til at forlade Fællesskabets toldområde til 150 dage efter anmodning fra eksportøren for de produkter, for hvilke udførselstoldformaliteterne er afsluttet senest den 29. marts 2001.

4. Forhøjelsen på henholdsvis 10 og 15 % som omhandlet i artikel 25, stk. 1, og artikel 35, stk. 1, i forordning (EF) nr. 800/1999 gælder ikke udførsel, der er foretaget inden den 22. marts 2001 i henhold til undtagelsesbestemmelsen i artikel 14 i forordning (EF) nr. 1520/2000, eller som er foretaget i henhold til licenser, som der er ansøgt om senest den 22. marts 2001.

Hvis retten til restitution er fortabt, anvendes den i artikel 51, stk. 1, litra a), i forordning (EF) nr. 800/1999 omhandlede sanktion ikke.

Artikel 2

Medlemsstaterne giver meddelelse om de beløb, der er knyttet til hver af de af denne forordning omfattede foranstaltninger under angivelse af restitutionslicensens nummer og dato, nomenklaturkoden for de(n) pågældende vare(r), den oprindelige gyldighedsperiode og den forlængede gyldighedsperiode.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT L 318 af 20.12.1993, s. 18.

( 2 ) EFT L 298 af 25.11.2000, s. 5.

( 3 ) EFT L 53 af 23.2.2001, s. 25.

( 4 ) EFT L 62 af 2.3.2001, s. 22.

( 5 ) EFT L 67 af 9.3.2001, s. 88.

( 6 ) EFT L 73 af 15.3.2001, s. 38.

( 7 ) EFT L 82 af 22.3.2001, s. 29.

( 8 ) EFT L 84 af 23.3.2001, s. 62.

( 9 ) EFT L 102 af 17.4.1999, s. 11.

( 10 ) EFT L 14 af 18.1.2001, s. 22.

( 11 ) EFT L 177 af 15.7.2000, s. 1.

( 12 ) EFT L 276 af 27.10.2000, s. 3.

( 13 ) EFT L 388 af 30.12.1989, s. 18.

( 14 ) EFT L 338 af 28.12.1994, s. 16.